4. Manawi wonten tiyang sakit sampun sanget sajak wonten raos bilih mboten saget saras, warga "Sapta Darma" kedah migunakaken kawaspadan saha kawaskitanipun. Kaeningna sarana merem kados pundi sanepanipun tumrap tiyang sakit punika. Bilih wonten gegambaran: peksi kekablak utawi miber, wit garing, tiyang lenggah mungkur, utawi angganda mayit, tiyang wau mila sampun ginaris dening Hyang Maha Kuwasa. Bilih kasabda:"Waras", sakitipun inggih saras, nanging umur sampun dumugi ing janjinipun kapundut dening Hyang Maha Kuwasa mboten saged dipun selaki malih. Dene bilih wonten sanepa: wit waringin, sekar mawar megar, tentu sakitipun bade waluya.